# Daughters of the American Revolution

La societat Daughters of the American Revolution (DAR), en català: Filles de la Revolució Americana, és un associació nord-americana reservada a les dones, que es basa en la línia genealògica per acceptar als seus membres. L'organització, fou creada per a la preservació de la història del país i per l'educació i està present en els 50 Estats del país, així com a Austràlia, Bahames, Canadà, França, Alemanya, Japó, Mèxic, Espanya i en el Regne Unit. La seva divisa és Déu, Llar i Pàtria (God, Home, and Country). Algunes seccions locals es van fundar l'11 d'octubre de 1890, mentre que l'organisme es va oficialitzar a nivell nacional en 1896.

## Pertinença

Per accedir a l'organització, és necessari ser una dona major de 18 anys que pot provar que un dels seus avantpassats directes va participar en la independència dels Estats Units com:
* Signatari de la declaració d'independència;
* Militars veterans de la Guerra d'Independència dels Estats Units, incloent les marines de guerra i les milícies de l'estat, milícies locals, privades, i soldats i mariners tant francesos com espanyols que van lluitar en el teatre de guerra nord-americà;
* Funcionari del govern nord-americà durant aquest període;
* Membre del congrés continental o d'assemblees d'estat;
* Signatari dels Oaths of Allegiance, els juraments de lleialtat;
* Participants en el motí del te de Boston;
* Presoner de guerra, refugiats i defensors d'un fort, doctor i infermera ocupant-se de les víctimes dels revolucionaris;
* Persona que ofereix material a la causa.
Una noia adoptada per una persona, el llinatge de la qual es desconeix, no pot pertànyer a l'organització. Només es pot pertànyer a les DAR mitjançant el llinatge dels seus pares biològics.

## Ensenyament
### Col·legis

DAR ofereix cada any 1 milió de dòlars per finançar sis col·legis.

### Beques

DAR ofereix als estudiants 150.000 dolars a l'any en beques als diplomats de "High School" secundària, a la música, al Dret, a l'ofici d'infermera, i als estudiants de la Facultat de Medicina. Solament dues de les 20 beques ofertes es restringeixen als membres de l'organització.

## Membres il·lustres

* Susan B. Anthony, sufragista estatunidenca
* Clara Barton, fundadora de la Creu Roja Nord-americana
* Lillian Gish, actriu
* Grandma Moses, artista folk
* Ginger Rogers, actriu i ballarina
* Caroline Scott Harrison, antiga Primera dama dels Estats Units
* Suzanne Bishopric, tresorera de les Nacions Unides
* Laura Bush, antiga primera dama dels Estats Units
* Rosalynn Carter, antiga primera dama dels Estats Units
* Elizabeth Dole, senadora per Carolina del Nord.
* Janet Ren, antiga fiscal general de l'estat.
* Bo Derek, actriu, model i activista política conservadora.

## Cultura popular

* En la sèrie televisada Gilmore Girls, el personatge Emily Gilmore és membre de les DAR. També veurem a una de les protagonistes, Rory Gilmore, esdevenir una membre de l'associació. Hi ha diversos capítols que centren la seva acció entorn de festes i reunions de les DAR.
* El grup de rock and roll The Black Crowes va treure el gener de 2008 un treball titulat "Goodbye Daughters of the Revolution".
* En l'obra teatral The glass menagerie (de Tennessee Williams), Amanda Wingfield, la mare, és membre de les DAR.

## Vegeu també

Associacions estatunidenques de característiques semblants:
* Sons of Confederate Veterans
* United Daughters of the Confederacy

## Bibliografia

* Bailey, Diana L. American treasure: the enduring spirit of the DAR. Walsworth Publishing Company, 2007.
* Hunter, Ann Arnold. A Century of Service: The Story of the DAR. 1991, Washington, DC. National Society Daughters of the American Revolution.
* Strayer, Martha. The D.A.R.: an informal history. Washington: Public Affairs Press, 1958. Existeix una revisió crítica de Gilbert Steiner, que indica que el text se centra massa en les personalitats i no en la política: «Review», en The Annals of the American Academy of Political and Social Science, volum 320; i en Highway Safety and Traffic Control de novembre de 1958, págs. 148-149).

## Referències

* ↑ «Become a Member». Daughters of the American Revolution. [Consulta: 8 octubre 2006].
* ↑ «American history essay». DAR. [Consulta: 8 novembre 2007].
* ↑ «DAR Supported Schools». DAR. [Consulta: 8 novembre 2007].
* ↑ «Work of the Society: DAR Schools». DAR. Arxivat de l'original el 5 de març de 2009. [Consulta: 29 juliol 2009].
* ↑ «Scholarships». DAR. [Consulta: 8 novembre 2007].
* ↑ «Literacy Promotion». DAR. [Consulta: 8 novembre 2007].
* ↑ «Dazzling Daughters, 1890-2004». Americana Collection exhibit. DAR. [Consulta: 8 octubre 2006].

## Enllaços externs

* Daughters of the american revolution (anglès)